Брытанская антарктычная тэрыторыя

Брытанская антарктычная тэрыторыя () — сектар Антарктыкі (1,709 млн км²), размешчаны ад 20° да 80° заходняй даўгаты і паўднёвей 60° паўднёвай шыраты.

Тэрыторыя ўключае: Паўднёвыя Шэтландскія астравы, Паўднёвыя Аркнейскія астравы, Антарктычны паўвостраў, узбярэжжа мора Уэдэла, а таксама землі Антарктыды, якія знаходзяцца на поўдзень аж да Паўднёвага полюсу.

 Статус тэрыторыі 
Паводле Дагавора пра Антарктыку, які быў заключаны 1 снежня 1959 года ў Вашынгтоне і ўступіў у сілу 23 чэрвеня 1961 года, на тэрыторыі, якая знаходзяцца паўднёвей 60° паўднёвай шыраты, не можа прэтэндаваць ніводная дзяржава свету, забаронена здабыча карысных выкапняў і мілітарызацыя рэгіёна. Аднак няма перашкод для навуковых даследаванняў.

Вялікабрытанія прэтэндуе на гэту тэрыторыю з 1908 года, нягледзячы на падпісаны Дагавор. Прэтэнзіі Брытаніі на частку тэрыторыі Антарктыкі перасякаюцца з тэрытарыяльнымі прэтэнзіямі Аргенціны і тэрытарыяльнымі прэтэнзіямі Чылі.

 Насельніцтва 
Сталых жыхароў, як і ва ўсёй Антарктыцы, няма. Насельніцтва навуковых антарктычных станцый летам (снежань—люты) можа дасягаць каля 3 тыс. чалавек, пры гэтым большасць з іх не брытанцы. Узімку насельніцтва змяншаецца да 500—700 працаўнікоў станцый.

 Іншае 
Брытанская Антарктыка шырока прадстаўлена ў антарктычнай філатэліі.

 Спасылкі 
 Брытанская антарктычная тэрыторыя 

Катэгорыя:Тэрытарыяльныя прэтэнзіі ў Антарктыцы
Катэгорыя:Заморскія тэрыторыі Вялікабрытаніі